* চুল : প্রতিবার গোসলের সময় চুলে শ্যাম্পু করার কথা অনেকেই বলে থাকেন। কিন্তু প্রতিদিন চুল পরিষ্কার করার ফলে চুলের প্রাকৃতিক তেল কমে গিয়ে চুল উজ্জ্বলতা হারায়। নিউ ইয়র্কের খ্যাতনামা চুল বিশেষজ্ঞ এলে কিন বলেন, ‘আপনার চুল যদি অস্বাভাবিক ধরনের তৈলাক্ত না হয় তাহলে আপনার উচিত সপ্তাহে কম করে হলে দুই বার এবং বেশি হলে পাঁচ বার চুল ধোয়া। তাই বলে প্রতিদিন নয়। এটি আপনার মাথা বেশি পরিষ্কার করবে না বা আপনার চুল দ্রুত বাড়তে সাহায্য করবে না। এছাড়া অতিরিক্ত শ্যাম্পু করলে মাথার ত্বক শুষ্ক হয়ে যেতে পারে। যা অনেক সময় চুল ঝরে যাওয়ার কারণ হয়ে দাঁড়ায়।’